Kráter Popigaj.
**Popigaj** je kráter na Sibíri, Rusko. Spolu s kráterom Manicouagan je 7. najväčší impaktný kráter na Zemi. Dopad veľkého bolidu vytvoril kráter s priemerom 100 km pred asi 35,7 ± 0,2 (2σ) miliónom rokov počas eocénu. Kráter je vzdialený 1½ hodiny letu helikoptérou z dedinky Chatanga. UNESCO túto lokalitu určilo ako geopark, geologicky významné miesto.
Popigaj je dobrým príkladom formovania impaktného kráteru. Ostatné krátery sú väčšie čo sťažuje ich výskum; niektoré sú pod povrchom (Chicxulub), výrazne deformované (Sudbury) alebo deformované a značne erodované (Vredefort).

Podľa niektorých predpokladov existuje možnosť, že kráter Popigaj bol vytvorený spoločne s asi 35 miliónov rokov starým (eocénnym) kráterom Chesapeake Bay a Toms Canyon.

Kráter Popigaj zaujímal geológov už dlhšiu dobu, ale celá oblasť bola nedostupná z dôvodu ťažby diamantov v gulagoch počas vlády Stalina. Významná expedícia sa uskutočnila až v roku 1997 (IPEX 1997) a výrazne doplnila poznatky o tomto mieste. Teleso, ktoré kráter vytvorilo, bol chondritový asteroid s priemerom okolo 8 km.

Tlak z dopadu v okamihu premenil uhlíkaté látky v pôde a horninovom prostredí na diamanty; v okruhu 13,6 km od dopadu. Diamanty majú priemer zvyčajne od 0,5 do 2 mm; niektoré mimoriadne kusy aj 10 mm. Diamanty zdedili plochý tvar pôvodného grafitu a navyše sa zachovalo pôvodné delikátne kryštalické ryhovanie.

Diamantové bane
---------------

V septembri 2012 sa Rusko oficiálne vyjadrilo, že pod kráterom sa nachádzajú zásoby v rozsahu „triliónov karátov" (stovky tisíc ton diamantov). Podľa ich stanoviska sa tu nachádza dosť diamantov pre svetový dopyt na 3 000 rokov. To sa pravdepodobne týka požiadavky na priemyselné diamanty, ktorých by tak bol dostatok a za menšiu cenu. Diamanty majú hodnotu cca 1 000 000 000 000 000 $ (biliarda dolárov). Viaceré diamanty nie sú diamanty v pravom slova zmysle (uhlík kryštalizujúci v kubickej sústave), ale lonsdaleit (alotropický uhlík s hexagonálnou kryštalickou mriežkou). Táto modifikácia uhlíka je až o 58 % tvrdšia ako diamant. Diamanty taktiež „obsahujú nezvyčajné abrazívne vlastnosti a veľkosť", pre ktoré by našli uplatnenie v priemysle a vo vede.

Tento druh diamantov, je známy aj ako „impaktné diamanty", pretože sa predpokladá, že vznikli rýchlym dopadom meteoritu na ložisko grafitu.

Referencie
----------

1. ↑   *Popigai* [online]. Earth Impact Database, University of New Brunswick, [cit. 2012-09-20]. Dostupné online. Archivované 2014-08-30 z originálu. (anglicky)
2. ↑  MASAITIS, Victor L.. *Popigai Crater: General Geology*. [s.l.] : Springer, 2003. Dostupné online. ISBN 978-3-540-43517-4. S. 81 – 85.
3. 1 2  DEUTSCH, Alexander, Christian Koeberl Establishing the link between the Chesapeake Bay impact structure and the North American tektite strewn field: The Sr-Nd isotopic evidence. *Meteoritics & Planetary Science*, 2006, s. 689 – 703. Dostupné online [cit. 2008-06-16]. DOI: 10.1111/j.1945-5100.2006.tb00985.x. [nefunkčný odkaz]
4. ↑  ARMSTRONG, Richard, S. Vishnevsky & C. Koeberl *U-Pb Analysis of zircons from the Popigai impact structure, Russia: First Results*. [s.l.] : Springer, 2003. Dostupné online. ISBN 978-3-540-43517-4. S. 99 – 116.
5. 1 2 3  DEUTSCH, Alexander, V.L. Masaitis, F. Langenhorst & R.A.F. Grieve Popigai, Siberia—well preserved giant impact structure, national treasury, and world's geological heritage. *Episodes*, 2000, s. 3 – 12. Dostupné online [cit. 2008-06-16].  Archivované 2012-10-21 na Wayback Machine
6. ↑  TAGLE, Roald; CLAEYS, Philippe. An ordinary chondrite impactor for the Popigai crater, Siberia. *Geochimica et Cosmochimica Acta, Volume 69, Issue 11,*, jún 2005, s. 2877 – 2889. Dostupné online. DOI: 10.1016/j.gca.2004.11.024.
7. ↑  SUKARA, R. E.; OSINSKI, G. R.. *Origin of Suevites at the Popigai Impact Structure, Russia* [online]. Geological Association of Canada, [cit. 2012-09-27]. Dostupné online. (anglicky)[nefunkčný odkaz]
8. ↑  Christian Science Monitor article of September 17, 2012
9. ↑   *Russia declassifies deposit of impact diamonds* [online]. ITAR-TASS, 17. september 2012, [cit. 2012-09-17]. Dostupné online.  Archivované 2012-09-20 na Wayback Machine
10. ↑  Pan, Zicheng; Sun, Hong; Zhang, Yi; and Chen, Changfeng. Harder than Diamond: Superior Indentation Strength of Wurtzite BN and Lonsdaleite. *Physical Review Letters*, 2009, s. 055503. DOI: 10.1103/PhysRevLett.102.055503. PMID 19257519.

Externé odkazy
--------------

* Earth Impact Database (po anglicky)
* About the Popigai impact structure Archivované 2010-06-27 na Wayback Machine (po anglicky)
* UNESCO Global Geopark Network (po anglicky)
* Diamonds from the Popigai impact structure, Russia (po anglicky)

Súradnice: 71°39′00″S 111°11′00″V﻿ / ﻿71,650°S 111,183333°V﻿ / 71.650; 111.183333

Zdroj
-----

*Tento článok je čiastočný alebo úplný preklad článku Popigai crater na anglickej Wikipédii.*


|  |  |
| --- | --- |
| Portal | Portál vied o ZemiAstronomický portálPortál slnečná sústavaGeografický portál |